CELEX: 62019CA0636
Language: et
Date: 2021-10-28 00:00:00
Title: Kohtuasi C-636/19: Euroopa Kohtu (neljas koda) 28. oktoobri 2021. aasta otsus (Centrale Raad van Beroepi eelotsusetaotlus – Madalmaad) – Y versus CAK (Eelotsusetaotlus – Piiriülesed tervishoiuteenused – Mõiste „kindlustatud isik“ – Määrus (EÜ) nr 883/2004 – Artikli 1 punkt c – Artikkel 2 – Artikkel 24 – Õigus mitterahalistele hüvitistele, mida elukohaliikmesriik annab pensioni maksva liikmesriigi kulul – Direktiiv 2011/24/EL – Artikli 3 punkti b alapunkt i – Artikkel 7 – Muus liikmesriigis kui elukohaliikmesriik või pensioni maksev liikmesriik saadud tervishoiuteenuse kulude hüvitamine – Tingimused)

3.1.2022   
            
            
               ET
            
            
               Euroopa Liidu Teataja
            
            
               C 2/3
            
         
      Euroopa Kohtu (neljas koda) 28. oktoobri 2021. aasta otsus (Centrale Raad van Beroepi eelotsusetaotlus – Madalmaad) – Y versus CAK
      (Kohtuasi C-636/19) (1)
      
      (Eelotsusetaotlus - Piiriülesed tervishoiuteenused - Mõiste „kindlustatud isik“ - Määrus (EÜ) nr 883/2004 - Artikli 1 punkt c - Artikkel 2 - Artikkel 24 - Õigus mitterahalistele hüvitistele, mida elukohaliikmesriik annab pensioni maksva liikmesriigi kulul - Direktiiv 2011/24/EL - Artikli 3 punkti b alapunkt i - Artikkel 7 - Muus liikmesriigis kui elukohaliikmesriik või pensioni maksev liikmesriik saadud tervishoiuteenuse kulude hüvitamine - Tingimused)
      (2022/C 2/03)
      Kohtumenetluse keel: hollandi
      
         Eelotsusetaotluse esitanud kohus
      
      Centrale Raad van Beroep
      
         Põhikohtuasja pooled
      
      
         Hageja: Y
      
         Kostja: CAK
      
         Resolutsioon
      
      Euroopa Parlamendi ja nõukogu 9. märtsi 2011. aasta direktiivi 2011/24/EL patsiendiõiguste kohaldamise kohta piiriüleses tervishoius artikli 3 punkti b alapunkti i ja artikli 7 lõiget 1 koostoimes Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta, mida on muudetud Euroopa Parlamendi ja nõukogu 16. septembri 2009. aasta määrusega (EÜ) nr 988/2009, artikli 1 punktiga c ja artikliga 2 tuleb tõlgendada nii, et isikut, kes on ühe liikmesriigi õigusaktide kohaselt pensionär ja kellel on selle määruse artikli 24 alusel õigus elukohaliikmesriigi antavatele mitterahalistele hüvitistele talle pensioni maksva liikmesriigi kulul, tuleb pidada selle direktiivi artikli 7 lõike 1 tähenduses „kindlustatud isikuks“, kellel on õigus kolmandas liikmesriigis saadud piiriüleste tervishoiuteenuste kulude hüvitamisele, kuigi ta ei ole pensioni maksva liikmesriigi kohustusliku ravikindlustusega kindlustatud.
      
         (1)  ELT C 383, 11.11.2019.